Source: https://www.keskkonnaamet.ee/et/eesmargid-tegevused/riigiloivud
Timestamp: 2019-04-19 00:54:19+00:00

Document:
Riigilõivud | Keskkonnaamet
Avaleht Eesmärgid, tegevused Riigilõivud
Riigilõivu makstakse riigile teatud toimingute tegemise eest.
Keskkonnaamet on kohustatud võtma riigilõivu alltoodud tegevuste korral:
atmosfääriõhu kaitse seaduse alusel tehtavad toimingud;
jahiseaduse alusel tehtavad toimingud;
jäätmeseaduse alusel tehtavad toimingud;
kiirgusseaduse alusel tehtavad toimingud;
looduskaitseseaduse alusel tehtavad toimingud;
maapõueseaduse alusel tehtavad toimingud;
majandustegevuse seadustiku üldosa seaduse alusel tehtavad toimingud;
metsaseaduse alusel tehtavad toimingud;
taimede paljundamise ja sordikaitse seaduse alusel tehtavad toimingud;
tööstusheite seaduse alusel tehtavad toimingud;
Riigilõivu tasumine pangaülekandega
Riigilõiv tasutakse Rahandusministeeriumile enne Keskkonnaametile loa taotluse esitamist. Riigilõivu tasumata jätmisel võib Keskkonnaamet jätta taotluse läbi vaatamata või määrata esimesel võimalusel tähtaja riigilõivu tasumiseks. Riigilõivu määrad on sätestatud riigilõivuseaduses (RLS).
Jahipiirkonna kasutusõiguse loa ja jahipiirkonna piiride muutmise taotluse läbivaatamine (alus: jahiseadus ja RLS § 97 - 971)
Geneetiliselt muundatud organismi keskkonda viimise ja turustamise taotluse läbivaatamine ning jäätmete riikidevahelise veoloa taotluse menetlemine (alus: jäätmeseadus, looduskaitseseadus ja RLS § 96 ja § 100)
Keskkonnakompleksloa andmine ja läbivaatamine (alus: tööstusheite seadus ja RLS § 124-125)
Riiklike tegevuslitsentside ja tegevuslubade väljastamine (alus: jäätmeseadus, kiirgusseadus, metsaseadus, taimede paljundamise ja sordikaitse seadus, atmosfääriõhu kaitse seadus, majandustegevuse seadustiku üldosa seadus ja RLS § 94-95, § 98-99, § 101, § 131-132. § 104-1041, § 344)
Metsapuu seemne sertifitseerimise ja pakendamise toimingud (alus: taimede paljundamise ja sordikaitse seadus ja RLS § 134-135)
Maavara geoloogilise uuringu loa, üldgeoloogilise uurimistöö loa ja maavaravaru kaevandamisloa andmise, muutmise ja ümberregistreerimise taotluse läbivaatamine (alus: maapõueseadus ja RLS § 121-123)
Selgitusse tuleb märkida (alus: RLS § 9 lg 4):
toimingu nimetus, mille eest riigilõiv tasutakse või viide riigilõivuseaduse riigilõivumäära kehtestavale sättele;
riigilõivu tasumisel teise isiku eest märgitakse ka selle isiku nimi, kelle eest makstakse.
NB! Selgituse tekst peab olema kirjutatud ladinakeelsete tähtedega. Tasumisel pangaülekandega välisriigis asuvast pangast kohustub makse sooritaja kandma kõik ülekandega seotud kulud (alus: RLS § 10 lg 1).
Täiendavat infot riigilõivude tasumise kohta riigieelarvesse leiab ka Rahandusministeeriumi kodulehelt.
Enammakstud riigilõivu on maksjal õigus tagasi taotleda. Selleks tuleb esitada vormikohane allkirjastatud avaldus (DOC) Keskkonnaameti kontorisse või saata postiga aadressile Narva mnt 7a, 15172 Tallinn või digitaalselt allkirjastatult e-posti aadressil info@keskkonnaamet.ee.
Riigilõivu tagastamise nõue lõppeb kahe aasta möödumisel selle aasta lõpust, millal riigilõiv tasuti (RLS § 12 lg 1).

References: § 97
 § 96
 § 100
 § 124
 § 94
 § 98
 § 101
 § 131
 § 104
 § 344
 § 134
 § 121
 § 9
 § 10
 § 12